NAFARROAKO GOBERNUAREN DEPARTAMENTUETAKO 2021-2015 ALDIRAKO HIZKUNTZA PLANGINTZAREN AHOLKULARITZA ETA EBALUAZIOAREN KONTRATAZIOA
1. XEDEA
Dokumentu honek arautzen ditu Nafarroako Gobernuaren departamentuetako hizkuntza plangintzaren aholkularitza eta ebaluazio zerbitzua 2021-2025 aldian kontratatzeko kontuan hartu behar diren alderdien eskubide eta betebeharrak definitzeko itunak eta baldintzak, alderdi juridiko, administratibo, ekonomiko eta teknikoei dagokienez.
Dokumentu hau zerbitzu kontratutzat jotzen da eta ematen diren prestazioak “85312320-8: aholkularitza zerbitzuak” kategoriakoak dira, Europako Batzordearen 213/2008 (EE) erregelamenduan ezarritako CPV sailkapenaren arabera.
Departamentuetako planen artean, Osasun Departamentuak bere batzorde teknikoa eta planaren jarraipen berariazkoa izanen ditu, aparteko trataera behar baitu bere tamaina eta funtzionamendu berariazkoa dela-eta.
Horregatik, bi lizitazio-lote ezarri dira:
1. 1. Lotea: Osasun Departamentuko hizkuntza plangintza.
2. 2. Lotea: Nafarroako Gobernuko gainerako departamentuetako hizkuntza plangintza.
Kontratu honen xedea da Nafarroako Gobernuko departamentuen hizkuntza-plangintza diseinatzea, aplikatzea eta ebaluatzea. 
Hizkuntza Planen edukia, 103/2017 Foru Dekretuko 6. Artikuluak dion bezala, hurrengoa izanen da:

a) Euskararen egoeraren diagnostikoa: euskaraz dakiten langileak, barneko eta kanpoko komunikazioen eta eskura dauden baliabideen azterketa, herritarrei zuzendutako inprimakien eta dokumentazioaren inbentarioa, errotulazioa eta seinaleztapena.

b) Lanpostuen komunikazio-beharrak identifikatzea.

c) Behar diren helburuak lortzeko neurri egokiak, eta neurri horien lehenespena; betiere, herritarrei arreta zuzena ematen dieten unitate organikoak eta lanpostuak lehenetsiko dira.

d) Prestakuntza beharren ebaluazioa.

e) Itzulpen-beharren ebaluazioa.

f) Jarduketen egutegia finkatzea, helburuak lortzeko aurreikusitako epearen barnean.

g) Planean aurreikusitako jarduketen balorazio ekonomikoa.

h) Ezarritako helburuen jarraipenerako bideak eta ebaluaziorako adierazleak.
2. KONTRATAZIO ORGANOA ETA UNITATE KUDEATZAILEA
Kontratazio organoa Euskarabidea-Euskararen Nafar Institutuko zuzendari kudeatzailea da, Nafarroako Foru Komunitateko Administrazioaren izenean eta hura ordezkatuz. Euskara Administrazio Publikoetan Garatzeko Zerbitzua izanen da organo kudeatzailea .
3. ADJUDIKAZIO ETA TRAMITAZIO PROZEDURA
2/2018 Foru Legeak, apirilaren 13koa, arautzen duen Europar Batasuneko atalasetik gorako prozedura irekiaren bidez adjudikatuko dira baldintza-agiri honen xede diren kontratuak. Espedientea aurretiko eta urte anitzeko tramitaziokoa da.
4. IRAUPENA
Kontratua gauzatzeko epea kontratua formalizatu eta hurrengo egunetik 2021eko abenduaren 1era artekoa izango da, eta urtero luzatu ahal izango da, berariaz eta iraungi aurretik, bi alderdiak ados jarrita, 4 urtera arte, luzapen guztiak barne. Hala ere, kontratuaren ondorioz egun horretan egiten ari diren lanek aurrera jarraitu ahal izango dute horiek amaitu arte.

Kontratuaren luzapenak, hasierako aldia amaitu ondoren, berariaz formalizatuko dira, bi aldeak ados jarrita, behar besteko aurrerapenarekin eta kontratazio organoak onartuta. Hautatutako enpresek kontratua luzatzeko borondatea adieraziko dute, Euskarabidearen helbide honetara mezu elektroniko bat bidaliz: Euskarabidea@navarra.es.

Ez da luzapenik egingo, baldin eta epea amaituta ez badago jasota bi aldeak ados daudela, edo beste kontratu bat indarrean jartzen bada.
5. LIZITAZIOAREN GEHIENEKO AURREKONTUA ETA KONTRATUAREN BALIO ZENBATETSIA
Kontratuaren balio zenbatetsia, Kontratu Publikoei buruzko apirilaren 13ko 2/2018 Foru Legearen 42. artikuluan aurreikusitakoaren arabera kalkulatuta, 335.750 eurokoa da (425.000 euro, BEZa barne), 154.050 eurokoa 1. lotean (195.000 euro, BEZa barne), eta 181.700 eurokoa 2. lotean (230.000 euro, BEZa barne), honela banatuta:

2021. urtea: 67.150 euro (85.000 euro, BEZa barne), 30.810 euro 1. lotean (39.000 euro, BEZa barne) eta 36.340 euro 2. lotean (46.000 euro, BEZa barne).

2022. urtea: 67.150 euro (85.000 euro, BEZa barne), 30.810 euro 1. lotean (39.000 euro, BEZa barne) eta 36.340 euro 2. lotean (46.000 euro, BEZa barne).

2023. urtea: 67.150 euro (85.000 euro, BEZa barne), 30.810 euro 1. lotean (39.000 euro, BEZa barne) eta 36.340 euro 2. lotean (46.000 euro, BEZa barne).

2024. urtea: 67.150 euro (85.000 euro, BEZa barne), 30.810 euro 1. lotean (39.000 euro, BEZa barne) eta 36.340 euro 2. lotean (46.000 euro, BEZa barne).

2025. urtea: 67.150 euro (85.000 euro, BEZa barne), 30.810 euro 1. lotean (39.000 euro, BEZa barne) eta 36.340 euro 2. lotean (46.000 euro, BEZa barne).

Zenbateko horiek gutxi gorabeherakoak dira, eta ez dakarte berekin Nafarroako Gobernuak gastu-konpromisorik hartzea. Enpresek benetan egindako zerbitzuek bakarrik sortuko dute ordaintzeko betebeharra.

Gastua 2021eko eperako gastuen aurrekontuan horretarako jartzen den partidari egotziko zaio, 2020ko gastuen aurrekontuko B30003 B3300 2269 334102 partidari, "Hizkuntza-politiken ebaluazioa eta administrazioen aholkularitza", dagokiona, bai eta ondorengo epeetarako ere.
Ez dira onartuko lizitazio-aurrekontu hori gainditzen duten eskaintzak.

Ez da onartuko prezioak berrikustea kontratua indarrean dagoen bitartean.
6. LIZITATZAILEEK BETE BEHAR DITUZTEN BALDINTZAK
Hautapen prozesuan parte hartzen ahalko dute jardute-gaitasun osoa duten pertsona natural edo juridikoek, espainiarrek nahiz atzerritarrek, kontratatzeko debekurik edo bateraezintasunik ez badute eta interes gatazkan ez badaude. Betekizun horiek guztiak eskaintzak aurkezteko epea bukatzen den unean bete behar dira.

Euskarabideak Aldi Baterako Enpresa-elkarte edo elkar parte hartzen duten pertsonak kontratatu ahal izango ditu 2/2018 Foru Legeak, apirilaren 13koa, ezartzen dituen kondizioetan. Elkarren parte hartze hau dokumentu pribatu batez adieraziko da, non elkar parte hartzeko borondatea eta bakoitzaren parte hartze maila eta pertsona ordezkariak eta hauen ahalmenak idatziko diren, kontratuak ezarritako lan eta epeen konpromezuaren barne.
Elkar edo aldi baterako enpresa-elkartez aurkezten diren pertsona lizitatzaileak modu solidarioz obligatuak egonen dira.

Elkar egindako eskaintza aurkezten duten enpresek ezin izango dute bakarka eskaintzarik aurkeztu lote berdinetan, ezta beste enpresekin elkarrekin ere. Debekatze hau ez betetzeak enpresa horrek egindako eskaintza guztiak bertan behera utziko ditu. Lizitazioari dagokionez, elkar aurkezten diren enpresek edo pertsonek hauen izenak, elkartearen eraketaren egoerak eta bakoitzaren parte hartze maila adieraziko dute, eta kontratua lortuz gero aldi baterako elkarte bezala eratzeko konpromisoa hartuko dute. Alde bakoitzak lanerako ahalmena eta kaudimen ekonomiko, finantziero eta tekniko edo profesionala egiaztatuko du, agiri honetan ezarritakoaren arabera.
7. KAUDIMEN EKONOMIKO ETA FINANTZARIOA
Lizitatzaileak kontratua egikaritzeko kaudimen ekonomiko eta finantzario aski duela frogatu beharko du, hau da, enpresak ekonomi eta finantza egoera egokia duela, halakoa non izaera horietako ezein gorabeherak ez duen arriskuan jarriko kontratua behar bezala egikaritzea.
Kontratu honetan, egiaztapen hori eginen da kontratuaren xedearen antzekoa edo goragokoa den jarduera-arloko negozio bolumenari buruzko azken hiru urtealdietako (2018-2019-2020) adierazpenaren bidez. Aipaturiko adierazpena I. eranskineko jarraibideen arabera egingo da.
Lizitatzaileek egiaztatu beharko dute erreferentziazko hiru urteetan metatutako negozio-bolumena 100.000 eurokoa dela, BEZa barne.
Kontratuaren indarraldi osoan eutsi beharko zaio eskatutako kaudimen ekonomikoari.
Betekizun horiek egiaztatzeko, honako dokumentazio hau aurkeztu beharko da "Dokumentazio Orokorra" izeneko A gutun-azalean:

- Erantzukizunpeko adierazpena, Batzordearen 2016ko urtarrilaren 5eko 2016/7 (EB) Betearazpen Erregelamenduak ezarritako Europako Kontratazio Agiri Bakarraren (DEUC) inprimakiaren araberakoa, behar bezala ahaldunak beteta eta sinatuta (IV. zatia, B atala).
Baterako partaidetzen kasuan, batera lehiatzen diren enpresetako edozeinek justifikatu ahal izango du ekonomia eta finantza kaudimena, bai eta partaidetza hori osatzen dutenen artean ere.
8. KAUDIMEN TEKNIKOA
Lizitatzaileak kaudimen teknikoa duela frogatu beharko du, hau da, kontratua behar bezala egikaritzeko gaitasun tekniko edo profesionala duela.
Kaudimena frogatzeko, 2018an, 2019an eta 2020an egindako zerbitzu nagusien zerrenda aurkeztu behar da, haien zenbatekoa, data eta hartzaile publikoa edo pribatua den adieraziz. Zerrendarekin batera, zerbitzuen hartzaileek emandako ziurtagiriak ekarriko dira, zerbitzuak ongi bete zirela egiaztatzen dutenak.
Lizitatzaileek agiri honen antzeko helburua duen kontratu bat egiaztatu beharko dute gutxienez, 35.000 eurokoa, BEZa barne.
Ziurtagiri hori ez da beharrezkoa izanen aholkularitza Nafarroako Gobernuari eman bazaio; kasu horretan, entitate horrentzat egindako zerbitzuak aipatu beharko dira, besterik gabe.

Betekizun horiek egiaztatzeko, honako dokumentazio hau aurkeztu beharko da A gutun-azalean ("Dokumentazio Orokorra"):

Erantzukizunpeko adierazpena, Batzordearen 2016ko urtarrilaren 5eko 2016/7 (EB) Betearazpen Erregelamenduak ezarritako "Europako Kontratazio Agiri Bakarra" (DEUC) inprimakiaren araberakoa, behar bezala beteta eta ahaldunak sinatuta (IV. zatia, C atala)
9. BETETZEKO GUTXIENEKO BALIABIDEAK
Lote bakoitzaren kontratua betetzeko ardura hartzen duen lantaldeak 4 pertsona elebidun izan beharko ditu, unibertsitateko titulazioa dutenak eta C1-EGA euskara gaitasun maila dutela frogatzen dutenak; haietariko batek proiektuan buru egiteko ardura izanen du. 
Pertsona hori arduratuko da bai proiektuaren koordinazioaz bai kontratua eta gauzatu beharreko lanak zuzen gauzatzeko egin beharreko eginkizun eta prozesuak zuzendu, antolatu eta kontrolatzeaz. Ardura zuzena izanen du kontratua betetzean eta hura izanen da solaskide nagusia Euskarabidea-Euskararen Nafar Institutuarekin.
Adjudikazio-hartzailea kontratua betetzeko behar diren eginkizun guztiez arduratuko da, bere langileen bitartez edo lanak azpikontratatuz, zuzenean bere gain hartu ezin baditu, eta Euskarabidea-Euskararen Nafar Institutuaren jarraibideei kasu egin beharko die betiere.
10. PROSAMENAK AURKEZTEA
10.1- TOKIA ETA EPEA
Proposamenak Europar Batasunaren Aldizkari Ofizialean eta Nafarroako Kontratazio Atarian (https://www.navarra.es/home_es/Servicios/Portal+contrataciones/) argitaratutako lizitazio-iragarkian epemuga gisa adierazitako data baino lehen aurkeztu beharko dira.

Proposamenak Nafarroako Lizitazio Elektronikoaren Plataformaren bidez (PLENA) aurkeztu behar dira nahitaez. Nafarroako Lizitazio Elektronikorako Plataforman gonbidapen hori onartzeak aukera emanen du kontratazioa arautzen duten agirietan sarbide zuzena, osoa eta mugarik gabea izateko. 
Aipatutako plataformaren bidez eginen dira interesdunekin egin beharreko komunikazio guztiak eta tramiteetako gainerako jarduketak. Eskaintzak aurkezteko epea ere lizitazioaren iragarkian ezarriko da.
Proposamenak aurkezteak berekin dakar enpresa lizitatzaileak Agiri honetako klausulak onartzea salbuespen edo erreserba bakarrik gabe, bai eta erantzukizunpeko adierazpena ere, bertan adierazteko aurkeztutako datu guztiak zehatzak direla eta lanen kontrataziorako eskatzen diren baldintza guzti-guztiak betetzen dituela.
Enpresa lizitatzaileak eskaintza ixten duenean, haren edukiaren arrasto bat –laburpen kriptografikoa– sortuko du eta eskaintza aurkeztu duela egiaztaturik geldituko da. Lizitaziorako plataforman (PLENA) eskaintza aurkeztean akatsik eginez gero, 24 orduko epea izanen da eskaintza osoa hartzeko, PLENAren bitartez, eta aurkezpena osatutzat hartu ahal izateko. Horretarako baldintza izanen da posta elektronikoaren bidez arrastoa igorri izana kontratazio organoari, gonbidapenean harremanetarako ezarritako helbidera, eskaintzak aurkezteko epearen barnean.
Beharkizun horiek bete ezean, ez da onartuko lizitazioaren iragarkian ezarritako epetik kanpo jasotzen den parte hartzeko eskaerarik.  
Aurkezpena egingo den ordenagailuaren orduak Nafarroako Gobernuko zerbitzariaren orduarekin bat etorri behar du, gehienez ere 5 minutuko gora-behera onartzen delarik.

Gutun-azalak irekitzeko ekitaldian detektatzen bada epez kanpo aurkeztutako eskaintzarik, eta horren arrastoa jaso bada, aurkezpena baliozkotuta geldituko da arrastoak kointziditzen badu eta harrera gertatu bazen 24 orduko epe zabalduaren barnean; hala izanez gero, eskaintza baliozkotzat hartuko da eta gutun-azala irekiko da. Hala izan ezean, enpresa lizitaziotik baztertuta geldituko da eta ez dira haren eskaintzaren gutun-azalak irekiko.
Eskaintza epez kanpo aurkeztu bada eta enpresa lizitatzaileak aurkezpenean arazo teknikoak izan zirela argudiatzen badu, eskaintza aurkezteko unean alegatutako arazo teknikoak benetan gertatu ote ziren egiaztatuko da. Eskaintza bakarrik onartuko da gorabehera teknikoren bat gertatu bada plataformaren ohiko funtzionamenduan. Enpresa lizitatzailearen ezagutza ezak edo plataformarekin ikustekorik ez duten arazo teknikoek (haien zerrenda agertzen da “Errores técnicos más frecuentes” izeneko dokumentuan) ez dute zurituko eskaintza denboraz kanpo aurkeztea, eta lizitazio prozeduratik baztertzea ekarriko dute; gauza bera gertatuko da eskaintzak ezarri ez bezalako bideetatik aurkeztuz gero.
10.2 PROPOSAMENEN ZER NOLAKOAK
Nafarroako Lizitazio Elektronikoaren Plataformaren bidez enpresek beharrezko tramiteak eta formularioak beteko dituzte. 
Eskaintzak enpresa lizitatzailearen idazmahaian zifratzen dira zifratzeko mekanismo estandarrak erabiliz. Behin aurkeztu ondoren biltegi seguruan gordetzen dira.
Enpresa lizitatzaileek Lizitazio Elektronikoaren Plataformak eskatzen dituen tramite eta inprimaki guztiak beteko dituzte eskaintzak aurkezteko.
Eskaintzak aurkezten edo/eta sinatzen dituzten pertsona fisikoak behar bezala identifikaturik egon beharko dira, eta ordezkari sinatzaileen kasuan, Lizitazioaren Plataforman jarduteko eta aritzeko baimena emanen dien ahalmen aski izan beharko dute.
Onartutako sinadura elektronikoarekin sinatuko da eskaintza. Sinadura elektroniko hori ziurtapen zerbitzuen emaile batek baliozkotasunez emana izanen da, eta agiriaren, eskaintzaren eta hari lotutako dokumentu guztien identitatea eta osotasuna bermatuko ditu, Kontratazio publiko elektronikoaren sinadura elektronikoari eta gainerako xedapenei buruzko abenduaren 19ko 59/2003 Legean xedatutakoaren arabera. 
Eskaintza elektronikoari eransten zaion banakako fitxategi bakoitzak 50 MB-ko tamaina izanen du, gehienez ere. Eskaintzaren tamaina osoa, barneko dokumentu guztiak barne, 100 MB-ko izanen da, gehienez ere. Plataformak ez du mugarik jartzen eskaintza bati erants dakiokeen fitxategi kopuruan.
Erabili ohi diren formatuak onartuko ditu plataformak eskaintzaren aurkezpenean eransten diren dokumentuendako (doc, docx, xls, xlsx, ppt, pptx, rtf, sxw, abw, pdf, jpg, bmp, tiff, tif, odt, ods, odp, odi, dwg, zip.); artxibo konprimitu batean (ZIP) sartuz eransten ahalko dira bertzelako formatuak dituzten artxiboak.
Plataformako formularioetan sartutako balio objektiboen eta irizpide bakoitzari eusten dioten dokumentu atxikien artean desadostasunak badaude, entitate edo enpresa lizitatzaileak elektronikoki izenpetutako dokumentu eta eranskinek izanen dute lehentasuna.
Eskaintza nork egin duen alde batera utzita, eskaintza elektronikoa sinatu beharko du enpresaren edo entitatearen izenean eta hura ordezkatuz kontratatzeko ahalorde askietsia duen pertsonak. Beraz, bi aukera daude:
Edo eskaintza osoa sinatzen da elektronikoki enpresaren edo entitatearen ahaldunaren ziurtagiriarekin. Horrek baliozkotasuna emanen lioke aplikazioaren formularioetan sartutako informazio ekonomikoari.
Edo, aldiz, eskaintza legezko pertsona baliozko baten ziurtagiriarekin sinatzen da (pertsona fisiko edo juridiko ordezkariaren baliozko ziurtagiria) eta ahaldunak edo ahaldunek sinatutako eskaintzaren dokumentu elektronikoak erantsiko dira.
Lizitazio elektronikoaren plataforman eskaintza honetarako ezarritako egituraren arabera aurkeztuko dira lizitatzaileen proposamenak eta gutun-azalak hiru izanen dira, honela identifikatuta:
- A gutun-azala: Dokumentazio orokorra.
- B gutun-azala: Irizpide kualitatiboak
- C gutun-azala: Formula bidez zenbatesten ahal diren irizpideak.
Gutun-azal bakoitzean ondoko dokumentuei dagozkien artxibo elektronikoak sartuko dira:
A gutun-azala: “Dokumentazio orokorra”. (Bakarra)
1- Batzordearen 2016ko urtarrilaren 5eko 2016/7 (EB) Betearazpen Erregelamenduak ezarritako "Europako Kontratazio Agiri Bakarraren" (DEUC) inprimakiaren araberako erantzukizunpeko adierazpena, behar bezala ahaldundutako pertsona batek beteta eta sinatuta, baldintza-agiri honen I. eranskinean jasotzen diren jarraibideen arabera.

2- kontratuari atxikitako taldea osatuko duten langileen zerrenda, II. eranskineko ereduaren arabera.

Langile horiek ez badira enpresa lizitatzailearen antolamendu-egiturakoak, enpresaren ordezkariak eta profesional bakoitzak sinatutako erantzukizunpeko adierazpen bat aurkeztu beharko da, zeinean adieraziko baita zer kontratu-harreman mantenduko den eta biak ados daudela establezimendurako.

3- Beharrezkoak diren jakinarazpen telematikoak egiteko, Administrazio Publikoen Administrazio Prozedura Erkidearen urriaren 1eko 39/2015 Legearen 40. eta 41. artikuluetan aurreikusitakoaren arabera, Administrazioarekin bitarteko elektronikoen bidez harremanetan jartzeko betebeharra duten lizitatzaileek helbide elektroniko gaitu bat (DEH) aurkeztu beharko dute.

Lote bakoitzeko kontratua gauzatzeaz arduratuko den taldeak 4 elebidun izan beharko ditu, unibertsitate-tituludunak eta euskararen jakite-maila egiaztatzen dutenak (C1-EGA). Horietako bat proiektuaren buru izateaz arduratuko da.
B gutun-azala: “Irizpide kualitatiboak”. (Zenbat lotetara aurkeztu, hainbat)
Gutun-azal honen barnean sartuko da aholkularitza gauzatzeko eta Nafarroako Gobernuko Departamentuen Hizkuntza Planen garapenean laguntza tekniko espezializatua emateko behar den dokumentazio tekniko guztia, kontratua betetzeko beharrezkoak diren prestazio guztiak bildurik. 
Laneko proposamen teknikoa ere edukiko du, lehen puntuan definituriko helburuei egokitua eta ezarritako baldintza teknikoei doitua. Horretarako, kontuan hartu beharko da azaroaren 15eko 103/2017 Foru Dekretua, euskararen erabilera arautzen duena Nafarroako administrazio publikoetan, beren erakunde publikoetan eta menpeko dituzten zuzenbide publikoko entitateetan.
Proiektuak gehienez ere 60 folio izanen ditu, alde bakar batetik idatziak, lerroarte arruntarekin eta 12 puntuko Arial letra erabiliz. Luzeagoak diren proiektuak atxikiz gero, baloraziorako lehen 60 folioak baizik ez dira aintzat hartuko.
Txostenak alderdi hauek bilduko ditu gutxienez:
a) Hizkuntza plangintzaren jarraipena.
Departamentuetako hizkuntza plangintzen jarraipena egiteko proposatzen diren ekintzak: ekintzen kontrola, metodologia, egutegia... eta ebaluazioa.
b) Enpresaren lidergoa.
Lideratu beharreko lantaldeek erabili beharreko baliabideak eta deskribapen metodologikoa.
c) Laguntza teknikorako proposamena.
Zehaztu beharra dago denboraren banaketa eta baliabideak laguntzaren lizitazioan proposatutako ekintzei dagokienez (baliabide teknikoak, giza baliabideak, orduen zenbaketa...).
Batetik, enpresak erabili beharreko baliabide teknikoak deskribatuko dira.
Bertzetik, enpresako lantaldea osatzen duten pertsonen zerrenda, profila eta curriculuma aurkeztuko da, baita esku artean dugun gaiaren gainean duten eskarmentua eta ezagutza ere, izenik eta sexurik aipatu gabe.
Orobat xehakatuko da enpresak zerbitzuari zenbat ordu eskainiko dizkion, zenbat saio koordinaziorako eta zenbat ordu prestakuntzarako.
d) Bertze jakingarri batzuk.
Adierazi nahi diren bertze jakingarri guztiak, aitzineko ataletan tokirik izan gabe ere proposatutako planteamenduari balio erantsia ekartzen badiote, baita adjudikatzeko irizpideen arabera behar diren datuak ere.
Adjudikazio-hartzaileak mendekotasun osoa eta espresa onartzen du baldintza-agirietako baldintza guztien aldera, barne dela berariaz eta bereziki konfidentzialtasunari dagokion guztia.
Orobat, adjudikazio irizpideen arabera baloratu daitezkeen datuak sartuko dira, kontuan har daitezen nahi bada.
Genero berdintasuna sustatuko da edukien diseinu eta garapenean, eta hizkera ez sexista erabiliko da sortzen den dokumentazio guztian.
C gutun-azala: “Formula bidez zenbatesten ahal diren irizpideak” (Zenbat lotetara aurkeztu, hainbat) 
Agiri honen IV. eta V. eranskinetan ezarritako ereduen arabera aurkeztuko da dokumentazioa.
Proposamen ekonomikoa behar bezala sinatu beharko du pertsona edo entitate lizitatzaileak edo hura ordezkatzen duenak, eta ezin izanen du gainditu kontratu honetarako ezarritako gehieneko prezioa. Prezioak eurotan emanen dira eta ulertuko da bertan barne hartzen direla zerga eta tasa aplikagarri guztiak, eta sortzen den den zeinahi gastu.
Eskainitako prezioaren kalkuluak barne hartuko ditu jarduera egiteak ekarriko dituen ordainsari eta egiturazko kostu guztiak, bertzeak bertze:
- Langileen ordainsariak. Gutxienez, Nafarroako bulego eta langelen sektorearen hitzarmen kolektiboan ezarritako soldata baldintzak bete beharko dira.
- Egiturazko gastuak, kontratu honen xedearekin zuzenki loturik badaude.

11. KONTRATAZIO MAHAIA
2/2018 Kontratuen Foru Legearen 50. artikulua  jarraituz, hurrengo kontratazio mahaia eratuko da:

- Presidentea: Hasier Morras Aranoa, Euskara Administrazio Publikoetan Garatzeko Zerbitzu zuzendaria.

 Ordezkoa: Ander Irizar Apaolaza, Hizkuntza Baliabideen Zerbitzu zuzendaria.

- Idazkaria: Aitziber Gutiérrez Díaz, legelaria. 
  Ordezkoa: José Ignacio Sola Jiménez, legelaria.

- Kontuhartzailea: Miren Rico Nogales, Herritarrekiko Harremanetarako Departamentuko kontuhartzailea edo legearen arabera ordezkatuko duena.
- Bokala: Kontxi Del Rio Solano, Aholkularitzako Atalburua. 
  Ordezkoa: Javier Fernández Anaut, Prestakuntza eta Akreditaziorako Atalburua.

- Bokala: Larraitz Amadoz Lazcano, teknikaria.

  Ordezkoa: Josu Ustárroz Ruiz, teknikaria.

Kontratazio Mahaiak Kontratuen Foru Legearen 50. eta 51. artikuluek ematen dizkioten eginkizunak izango ditu eta horietan esku hartuko du, eta Sektore Publikoaren Araubide Juridikoaren urriaren 1eko 40/2015 Legeak arautuko du, deialdiari, bilkurei, quorumari, kideen eginkizunei, aktei, abstentzioari eta errefusatzeari dagokienez.

Aurrekoari jarraiki, edozein proposamen egin aurretik, beharrezkotzat jotzen dituen eta kontratuaren xedearekin zerikusia duten txosten guztiak eskatu ahal izango ditu.
12. ADJUDIKAZIO IRIZPIDEAK
Lote bakoitzaren kontratuaren adjudikazioa eginen da kostu-eraginkortasun irizpideei (prezioa) zein irizpide kualitatiboei jarraikiz, adjudikazioa abantaila handiagoa duen eskaintzari emateko asmoz, halakotzat harturik puntu gehien duen eskaintza adjudikazio irizpide hauek aplikatuta:
12.1 Irizpide kualitatiboak: proiektuaren balio teknikoa, gehienez ere 45 puntu.
	
	

	Honako hauen arteko koherentzia: helburuak, haiek lortzeko proposaturiko jarduerak, jarduerak egiteko denboraren banaketa eta haiek gauzatzeko esleituriko baliabideak.

	 Laneko dinamikan erabilitako metodologia y teknikak, lehentasunezko unitateen diagnostikoa eta aurkeztutako bertze proposamen batzuk.

	10

	 Aurkeztutako proposamenen bideragarritasuna eta egokitasuna, kontuan hartuta artatuko den departamentua edo departamentuak.

	15

	
	
	


12.2 Formula bidez zenbatesten ahal diren irizpideak: Gehienez ere 55 puntu
	a) Prestakuntza teknikorako ordu kopurua:
2 orduko 2,5 punturekin baloratuko da kontratuarekin zuzenki lotuta dauden edukiei buruz Nafarroako Foru Administrazioko langileei ematen zaien prestakuntza teknikoa.

	b) Gizarte irizpideak:
- Langabezian dauden emakume gazteen kontratazioa (18-30 urte)
2,5 puntu emanen dira lantaldeko kide bilakatzen den emakume bakoitzeko, gehienez ere 5 puntu izanik
- Parekotasuna lantaldea eratzean 

1,5 puntu emanen dira lantaldeko kide bilakatzen den emakume bakoitzeko, gehienez ere 6 puntu izanik
- Desgaitasuna duten pertsonen kontratazioa 
2 puntu emanen dira lantaldean sartuz gero gutxienez ere pertsona bat %33ko edo gehiagoko desgaitasuna duena, gehienez ere 4 puntu izanik
  
	10
4
2

	c) Eskaintza ekonomikoa
	35

	Gehieneko puntuazioa eskaintza merkeenari emanen zaio. Gainerako eskaintzek formula hau aplikatu ondoan ateratzen den puntuazioa izanen dute: 
Puntuak =
(Kontratuaren gehieneko aurrekontua – lizitatzailearen proposamen ekonomikoa) BEZarik gabe 
×35
(Kontratuaren gehieneko aurrekontua – Gutxieneko aurrekontua) BEZarik gabe 
Eskaintza ekonomikoetako batek bat egiten badu lizitazioko gehieneko aurrekontuarekin 0 puntu eskuratuko du.



12.3 Eskaintza baxuegia: Eskaintza baxuegitzat joko da lizitazioaren aurrekontuaren balio hori baino %15 txikiagoa dena, BEZa kanpo. Halakoetan, kontratazio organoak, jakinaren gainean jarriko ditu ukitutako lizitatzaile guztiak, bortz eguneko epean alegazioak aurkez ditzaten. Lizitatzaileen alegazioak ikusi eta aholku tekniko egokia jaso ondoren, ebazpen arrazoitua emanen da eskaintzaren onarpenari buruz.
12.4. Bi lizitatzailek edo gehiagok puntuazio bera lortzen dutenean, berdinketa hausteko ondoko irizpideak hartuko dira kontuan, hurrenkera honetan: %33ko edo gehiagoko desgaitasuna duten langileen ehunekorik handiena duen enpresa, betiere enpresako langileen %3k, gutxienez, desgaitasunen bat baldin badu; halakorik ezean, edo berdinketak baldin badirau, behin-behineko langileen ehunekorik txikiena duen enpresa, betiere langileen %10 baino gehiago ez badira; eta halakorik ezean, edo berdinketak baldin badirau, genero arloko jardunbide egokiak egiten dituela frogatzen duen enpresa. Horretarako, unitate kudeatzaileak behar diren agiriak eskatuko dizkie enpresa ukituei, eta gutxienez bortz egun naturaleko epea emanen die agiri horiek aurkezteko.
Aitzineko irizpide horiek aplikatu ondotik berdinketak irauten badu, zozketaren bidez hautsiko da.
13. PROPOSAMENAK BALORATZEAZ ARDURATZEN DEN ORGANOA
Kontratua kudeatzeko ardura duen unitateko teknikarien ardura izanen da lizitatzaileak onartzea, eskaintzak baloratzea eta adjudikazio proposamena egitea.
14. DOKUMENTAZIOA ETA ESKAINTZEN BALORAZIOA
Proposamenak aurkezteko epea amaituta, Kontratazio Mahaiak A gutun azalean aurkeztutako dokumentazio orokorra kalifikatuko du.

Aurkeztutako dokumentazioa osatu gabe badago eta zalantzaren bat sortzen bada Lizitazio Plataformaren jakinarazpen-moduluaren bidez, eskaintza aurkeztu duenari eskatuko zaio osatu edo zuzen dezala, gutxienez bost naturaleko epean, errekerimendua jakinarazten den egunetik zenbatzen hasita. Izapide honetan aurkeztutako dokumentazioak ezin izango ditu inola ere aldatu eskaintzaren baldintzak.

Dokumentazio administratiboa kalifikatu ondoren, Mahaiak onartutako enpresen B gutun azala ("Irizpide kualitatiboak") irekiko du, eta adierazitako esleipen-irizpideen arabera baloratuko du.

Kontratuaren Kontratazio Mahaiak plataforman argitaratuko du lizitatzaileek aurkeztutako dokumentazioaren kalifikazioaren emaitza, eta onartutako erakunde edo pertsona lizitatzaileak, onartu ez direnak eta ez onartzeko arrazoiak adieraziko ditu, bai eta Mahaiak egindako irizpide kualitatiboen balorazio teknikoaren emaitza ere.

Eskaintza kualitatiboen balorazioa egin ondoren, Nafarroako Kontratazioaren Atarian argitaratuko dira, gutxienez 3 egun lehenago, formulen bidez kuantifika daitezkeen eskaintzak dituzten gutun-azalak irekitzeko lekua, eguna eta ordua, ondoren kalifikatzeko.
15. ADJUDIKAZIOAREN PROPOSAMENA
Unitate kudeatzaileak lote bakoitzean puntuazio handiena duen proposamenaren aldeko adjudikazioaren proposamena igorriko dio kontratazio organoari.
16. ADJUDIKAZIO-HARTZAILE GISA PROPOSATURIKO LIZITATZAILEAK AURKEZTU BEHARREKO DOKUMENTAZIOA
Behin adjudikazioaren proposamena modu elektronikoak jakinarazita, proposatutako lizitatzaileak edo lizitatzaileek 7 egun naturaleko epea izanen du edo dute ondoko dokumentazioa aurkezteko Lizitazioaren Plataformaren bidez:
a) Nortasuna frogatzen duen agiria:
· Lizitatzailea pertsona fisikoa bada, Nortasun Agiri Nazionala edo erregelamenduaren arabera hura ordezkatzen duen agiria. 
· Lizitatzailea pertsona juridikoa bada, eratzeko edo, halakorik bada, aldatzeko eskritura aurkeztu beharko da, dagokien erregistroan behar bezala inskribatuak.
· Proposamenak bertze pertsona baten izenean aurkezten edo sinatzen dituztenek ordezten den pertsonaren ahalorde askietsia eta Nortasun Agiri Nazionala aurkeztu beharko dituzte. Lizitatzailea pertsona juridikoa bada, ahalordea dagokion erregistroan behar bezala inskribaturik egon beharko da, betebehar hori eskatzekoa denean aplikagarri zaion merkataritzari buruzko legeriaren arabera.
· Nafarroako Foru Komunitateko Lizitatzaileen Borondatezko Erregistroan (apirilaren 19ko 174/2004 Foru Dekretuaren bidez sortua) inskribatuta dauden enpresen kasuan, lizitatzaileak ez du bere nortasunari edo ordezkaritzari buruzko agiririk aurkeztu beharko, baldin eta aurkezten baditu erregistro horretan inskribatuta egotearen ziurtagiriaren kopia, modu elektronikoan Internet bidez eskuratua, eta horren indarraldiaren gaineko erantzukizuneko aitorpena.
b) Nafarroako Gobernuko Ekonomia eta Ogasun Departamentuaren ziurtagiria, proposamenak aurkezteko epea amaitu baino gehienez ere hiru hilabete lehenago egina, lizitatzaileak Nafarroako Zerga Ogasunarekiko zerga betebeharrak eguneratuak dituela egiaztatzen duena.
c) Lizitatzaileak zerga Nafarroatik kanpora ordaintzen badu, aurreko puntuan aipatzen denaren antzeko ziurtagiria, Zerga Agentziak edo Foru Ogasunek egina.
d) Adjudikazio-hartzaileak Gizarte Segurantzarekiko betebeharrak eguneraturik dituela egiaztatzen duen agiria, proposamenak aurkezteko epea amaitu baino gehienez ere sei hilabete lehenago egina.
Behar diren agiriak epe horretan aurkeztu ezean, adjudikazio-hartzailea prozeduratik kanpo geldituko da, eta kontratuaren balio zenbatetsiaren %5eko penalizazioa ordaindu beharko du, bai eta kalte-ordain osagarria ere, portzentaje horren gainetik eragindako kalte eta galerengatik.
17. ADJUDIKAZIOA ETA KONTRATUA SINATZEA
Adjudikazioa Euskarabidea-Euskararen Nafar Institutuko zuzendari kudeatzailearen ebazpen bidez eginen da, hura arituko baita Nafarroako Foru Komunitateko Administrazioaren ordezkari. Adjudikazioaren berri emanen zaie lizitatzaile guztiei.
Adjudikazioaren eragina etenik geldituko da 10 egun naturaleko epean, adjudikazioaren jakinarazpena igortzen den egunetik hasita.
Kontratua hurrengo 15 egun naturaletan sinatuko da prozedura administratibo bidez.

18. DATUEN BABESA ETA KONFIDENTZIALTASUNA

Enpresa edo pertsona adjudikaziodunak konpromisoa hartzen du konfidentzialtasun osoz eta sekretu profesionalez jarduteko laguntzaren xede diren datuei eta dokumentuei dagokienez. Erabiltzen diren artxibo, oinarri, memoria eta zerrenda guztiak Euskarabidea-Euskararen Nafar Institutuaren titulartasunekoak izango dira, eta ezin izango dituzte kontratatutako lanarekin zerikusirik ez duten pertsonek erabili.

Enpresa esleipendunak ezingo ditu erabili egiten dituen lanen dokumentuak eta emaitzak, ezta etorkizuneko lanen erreferentzia edo oinarri gisa ere, non eta ez duen Euskarabidea-Euskararen Nafar Institutuaren berariazko baimen idatzia jasotzen. Halaber, berariazko eta idatzizko baimena beharko du beste erakunde publiko edo pribatu batzuei emandako informazioa transferitzeko.

Arlo honetan, Izaera Pertsonaleko Datuak Babesteari buruzko abenduaren 13ko 15/1999 Lege Organikoan eta lege hori garatzeko erregelamendua onartzen duen abenduaren 21eko 1720/2007 Errege Dekretuan xedatutakoa aplikatuko da, bai eta lege hori ordezten edo aldatzen duen beste edozein arau ere.
19. KONTRATUA BETETZEA
19.1 Kontratua betetzeko baldintza bereziak
Kontratua gai hauei buruz indarrean dauden lege, erregelamendu eta konbentzio mailetako  xedapenen mende dago: fiskalitatea, Gizarte Segurantza, ingurumenaren babesa, enpleguaren babesa, genero-berdintasuna, sexuagatiko jazarpena edo jazarpen sexuala, lan-baldintzak, laneko arriskuen prebentzioa eta lan-arloko gainerako xedapenak.
Lizitatzaileen eskaintza ekonomikoak egokiak izan beharko dira aurre egin ahal izateko, gutxienez, Nafarroako Bulego eta Langelen Sektorearen Hitzarmen Kolektiboa aplikatzearen ondoriozko kostuei; soldaten orduko prezioak ezin izanen dira inolaz ere baxuagoak izan aipaturiko hitzarmenean finkaturiko orduko prezioak baino.
Kontratua egikaritzearen ondorioz sortzen den dokumentazio guztian, adjudikazio-hartzaileak hizkera ez-sexista erabiliko du dokumentazioan eta materialetan, eta emakumeen eta gizonen arteko berdintasun balioak, estereotipotik gabeko genero rolak eta zainketa lanetarako erantzunkidetasuna islatzen dituen irudia ibiliko du.
Kontratazio organoak egokitzat jotzen dituen neurriak hartzen ahalko ditu, bermatzeko kontratua egikaritzean kontratistak bete egiten dituela ingurumenaren, gizartearen edo lanaren arloetan aplikatzekoak diren betebeharrak, Kontratu Publikoei buruzko apirilaren 13ko 2/2018 Foru Legearen 105. artikuluan xedatutakoarekin bat.
19.2 Lanak gainbegiratu eta ikuskatzea. 
Kontratua gauzatzeko, kontratua kudeatzen duen unitateak gainbegiratu, ikuskatu eta kontrolatuko du. Unitate horrek beharrezko jarraibideak eman ahal izango ditu hitzartutakoa zuzen bete dadin.

Lanak klausula hauei hertsiki lotuta egingo dira, arduradunek idatziz emandako jarraibideen arabera, eta kontratista indarreko legeriak administrazio kontratatzaileari ematen dizkion interpretazio-, aldaketa- eta suntsiarazpen-ahalmenen mende jarriko da uneoro.

Esleipenduna izango da zerbitzua emateko izendatzen dituen langileen arduradun bakarra, eta, beraz, ez du inolako kontratu edo lan-harremanik izango Euskarabidea- Euskararen Nafar Institutuarekin.

Baldin eta kontratistak edo haren mendeko pertsonek kontratuaren martxa ona arriskuan jartzen edo nahasten duten egite edo ez-egiteak egiten badituzte, hitzartutakoa behar bezala betetzeko edo berreskuratzeko neurri zehatzak hartzeko eskatu ahal izango du kontratua kudeatzen duen unitateak.
19.3 Ez-betetzeak.
Kontratistaren ez-betetzetzat joko dira honako jokabide hauek:
Ez-betetze arinak
A.1 Agiri honetan eskatutako langileak edo baliabide materialak kontratua egikaritzean erabiltzeko edo horretara atxikitzeko konpromisoa ez betetzea.
A.2 Lanak entregatzeko epea ez betetzea.
Ez-betetze astunak 
B.1 Kontratua akatsekin egikaritzea, hots, baldintza teknikoetan eskatutako kalitate mailara iritsi gabe.
B.2 Azpikontrataziorako ezarritako baldintzak haustea.
B.3 Kontratuaren unitate kudeatzaileak emandako aginduak ez betetzea, hura egikaritzeari dagozkion gaietan.
C. Ez-betetze oso astunak
C.1 Kontratua egikaritzeko baldintza bereziak ez betetzea.
C.2 Lan edo gizarte arloko betebeharrak ez betetzea langileei dagokienez.
C.3 Emakumeen eta gizonen arteko berdintasunaren arloko araudia ez betetzea.
19.4 Zehapenak
Kontratistaren ez-betetzeak sailkapen honen arabera zigortuko dira:
a) Ez-betetze arinak, adjudikazio zenbatekoaren %1 gehienez.
b) Ez-betetze astunak, adjudikazio zenbatekoaren %1etik %5eraino, kontuan hartuta kontratistaren arduragabekeriaren maila, ez-betetzeak eragindako kalteen garrantzi ekonomikoa edo berrerortzea.
c) Ez-betetze oso astunak, adjudikazio zenbatekoaren %5etik %10eraino, kontuan hartuta kontratistaren arduragabekeriaren maila, ez-betetzeak eragindako kalteen garrantzi ekonomikoa edo berrerortzea.
Ez-betetze oso astunen ondoriozko zigorra kontratuaren zenbatekoaren %20 adinakoa izaten ahalko da, foru lege honen 66. artikuluan aurreikusitako kontratua egikaritzeko baldintza bereziak betetzen ez direnean.
Kontratistari ezartzen ahal zaizkion zigorren gehieneko zenbateko osoa ez da adjudikazio zenbatekoaren %20 baino gehiago izanen. Ez-betetzeak eragindako zigorrak adjudikazio zenbatekoaren %10 baino handiagoak direnean hasten ahalko da kontratatzeko debekua deklaratzeko prozedura.
19.5 Arriskua eta mentura.
Kontratua kontratistaren arrisku eta menturara gauzatuko da eta hura egikaritzen ari den bitartean gerta daitezkeen galera, matxura edo kalteak kontratistaren kontura izanen dira, batere ukatu gabe haietarako asegurua egiteko aukera.
19.6 Kontratuaren interpretazioa.
Euskarabidea – Euskararen Nafar Institutuko Zuzendari Kudeatzaileak interpretatzen ahalko du kontratua, bai eta hura betetzean sortzen diren zalantzak ebatzi ere. Ahalmen horren erabilera dokumentatu eginen da espediente baten bitartez, aurretiaz kontratistari entzunaldia emanda. Espedientean bidezko diren txosten tekniko eta juridikoak jasoko dira, eta bidezkoa denean Nafarroako Kontseiluak irizpena emanen du.
19.7 Konfidentzialtasunezko dokumentu eta datuak.
Lizitatzaileek esanen dute zehazki zein dokumentu edo hauen zati edo eskaintzako datu diren konfidentzialak, bere enpresa estrategiaren parte izateagatik, konfidentzialtasun deklarazioa proposamen osoari ezarri ahal ezinik.
Konfidentzialtasun izaera argi eta garbi adieraziko da horrela izanen den dokumentuan, izaera hau justifikatzeko arrazoiak azalduz.
19.8 Kontratua egikaritzean eragindako kalte-galerak.
Kontratistari egozten ahalko zaizkio kontratua egikaritzearen ondorioz jabetzaren nahiz hirugarrenen ondasun eta pertsonei eragiten zaizkien kalte eta galera guztiak. Foru Komunitateko Administrazioak bakarrik erantzunen du bere organoen berehalako eta zuzeneko aginduen ondoriozko kalte-galerengatik.
19.9 Kontratistak lan araudia betetzea.
Kontratuak errespetatu behar ditu lanari, Gizarte Segurantzari eta laneko osasun eta segurtasunari buruzko lege, araudi eta hitzarmen mailako xedapenak, batik bat enpresa kontratistaren jarduerari dagokion sektoreko esparru apalena hartzen duen azken lan-hitzarmen kolektibo sektorialean ezarritako baldintzak.
19.10 Datuak babestea.
Unitate kudeatzaileak kontratua gauzatzeko kontratistari utziko dizkion datu pertsonalen tratamendua, kontratistaren aldetik, zorrozki lotuko zaio Datu Pertsonalak Babesteari buruzko abenduaren 13ko 15/1999 Lege Organikoan xedatutakoari. Datu horiek ez dira baliatzen ahalko bertze xede batzuetarako, ezta inola ere bertze pertsona batzuei jakinaraziko. Behin kontratua beteta, aipaturiko datuak suntsitu edo itzuli egin beharko zaizkio kontratuaren unitate kudeatzaileari, datuak jasotzen dituen zeinahi euskarri edo agiri bezala.
20. AZPIKONTRATAZIOA
Kontratu honen xedea diren prestazioak azpikontratatu egin daitezke, salbu eta izaera erabat pertsonalekoak direnak. Kasu honetan, lizitatzaileek aurkeztu beharko dute, agiri honen III. eranskineko adierazpenarekin bat, aurreikusitako azpikontratisten zerrenda eta horietako bakoitzaren adierazpena, zeinean azaltzen duen ados dagoela kontratuaren baldintzekin eta ez dagoela sartua Kontratu Publikoei buruzko apirilaren 13ko 2/2018 Foru Legearen 22. artikuluko gorabeheretako bakarrean ere.
Ordainketa zuzenak egiten ahalko zaizkie azpikontratistei, beti ere egiaztatua gelditzen denean kontratista nagusiak ez dituela ordainketak egin hasieran finkaturiko baldintzetan.
21. ORDAINTZEKO MODUA
Lanak bi alditan ordainduko dira:
- Lehenbizikoan, gehienez kontratuaren prezioaren %50 ordainduko da 2021ko ekainean (eta segidako urteetan), 2021ko lehen seihilekoan (eta segidako urteetan) egindako lanengatik faktura eta oroitidazkia aurkeztu ondotik.
- Bigarrenean, kontratuaren zenbatekoaren gainerakoa ordainduko da 2021ko abenduan (eta segidako urteetan), 2021ko bigarren seihilekoan (eta segidako urteetan) egindako lanen faktura eta oroitidazkia aurkeztu ondotik.
Faktura horien edukiak bete beharko du Fakturazio betebeharrak arautzeko Erregelamendua onesten duen apirilaren 10eko 23/2013 Foru Dekretuan xedatutakoa.
22. KONTRATUA BETETZEA
Pertsona edo erakunde esleipendunak ekintzak gauzatu beharko ditu eta dokumentu guztiak entregatu beharko ditu kontratuaren epean, kontratazioa zuzentzen duten pleguei eta eskaintzaren edukiari jarraikiz.

Kontratua betetzen dela egiaztatzeko, lanak jaso eta Euskarabidea-Euskararen Nafar Institutuaren oniritzia beharko da.
23. KONTRATUA ALDATZEA
Kontratua formalizatu ondotik, Euskarabidea-Euskararen Nafar Institutuko Zuzendari Kudeatzaileak interes publikoko arrazoiengatik bakarrik sartzen ahalko du aldaketarik kontratuko prestazioetan, funtsezko edukia ukitu gabe, Kontratu Publikoei buruzko apirilaren 13ko 2/2018 Foru Legearen 109. eta ondoko artikuluetan ezarritako baldintza, kasu eta mugekin. Nolanahi ere, aldaketa guztien zenbateko pilatua, ez da kontratuaren adjudikazio prezioaren %50etik gorakoa izanen.
24. EGINTZAK AURKARATZEA
Kontratazio prozedura honetan ematen diren ebazpenen eta izapide-egintzen aurka, interesdunek gora jotzeko errekurtsoa aurkezten ahalko dute, Herritarrekiko Harremanetako kontseilariari zuzenduta, jakinarazpenaren biharamunetik hasita hilabeteko epean. Ebazpen eta egintza horiek zein diren zehaztuta daude Administrazio Publikoen Administrazio Prozedura Erkideari buruzko urriaren 31ko 39/2015 Legearen 112.1 artikuluan eta Nafarroako Foru Komunitateko Administrazioari buruzko abenduaren 3ko 15/2004 Foru Legearen 115.2 artikuluan. 
Aukeran eta arrazoi berean oinarrituriko bertzelako edozein administrazio errekurtso ordezkatuz, kontratazio publikoaren arloko erreklamazio berezia aurkezten ahalko dute Nafarroako Kontratu Publikoen Administrazio Auzitegian, agiri arauemaile honen aurka, lizitatzailea baztertzea dakarten izapide-egintzen edo behin betiko egintzen aurka zein adjudikazio egintzen aurka, 10 eguneko epean, Kontratu Publikoei buruzko apirilaren 13ko 2/2018 Foru Legearen 121. artikuluan eta ondokoetan xedatutako arrazoi, baldintza eta moduen arabera. Erreklamazioa modu telematikoan aurkeztu beharko da, Nafarroako Kontratazioaren Atarian horretarako prestatutako aplikazioaren bidez, eta doakoa izanen da.
25. ARAUBIDE JURIDIKOA
Baldintza multzo honetan ezarrita ez dagoen orotarako, aplikatuko dira Kontratu Publikoei buruzko apirilaren 13ko 2/2018 Foru Legean ezarrita dauden xedapen komunak eta zerbitzu kontratuetako berariazkoak.
I. ERANSKINA

ENPRESA LIZITATZAILEEK EUROPAKO KONTRATAZIO-AGIRI BAKARRAREN (EKAB) ERANSKINA BETETZEKO JARRAIBIDEAK.

Erantzukizunpeko adierazpenari dagokion eranskina Europako kontratazio-agiri bakarraren (DEUC) eredu normalizatuaren bidez betetzeko, urrats hauei jarraitu behar diezu:

1. Zure ekipora esportatu behar duzu espd-request.xml fitxategia: izen bereko zip fitxategian dago, Nafarroako Kontratazioaren Atarian argitaratutako iragarkian, "pliego y documentación complementaria" atalean.
2. Ondoko esteka hau ireki ezazu: https://ec.europa.eu/growth/tools-databases/espd
3. Hautatu gaztelania hizkuntza gisa: "español"

4. Hautatu operadore ekonomikoen aukera: “Soy operador económico”

5. Hautatu DEUC bat inportatzeko aukera: “importar un DEUC”

6. Karga ezazu DEUC fitxategia, hots, lehen zure ekipoan deskargatu duzun .xml fitxategia (1. urratsekoa).

7. Hautatu herrialdea eta, aurrera jarraitzeko, sakatu "siguiente".

8. Bete itzazu dagokion DEUCeko zatiak (II. atala, III.a, IV.a, V.a -hala badagokio-, eta VI.a).

Estatuko Lizitatzaileen eta Enpresa Sailkatuen Erregistro Ofizialean (ELESEO), edo Nafarroako Lizitatzaileen Borondatezko Erregistroan, edota beste erkidego batzuetako baliokideetan inskribatuta dauden enpresek, II. atalean, soilik aurkeztu beharko dute haietan inskribatuta ez dagoen informazioa edo, inskribatuta izanik ere, eguneratu gabe dagoena, betiere erregistro horietan sartzeko behar den informazioa DEUCean ematen badute.

9. Dokumentua inprimatu eta sinatu.

Dokumentu hau behar bezala betea eta sinatua aurkeztu behar da lizitazioko gainerako dokumentazioarekin batera, deialdia arautzen duen agirian ezarritakoaren arabera eta hartan finkatutako epean.

Lote bat baino gehiagoko kontratua bada, lizitazioan parte hartu nahi den lote bakoitzeko adierazpen bat bete behar da.

Lizitazioan aldi baterako enpresa-elkarte baten barnean parte hartuz gero, ABEEa osatzen duen enpresa bakoitzeko adierazpen bat bete behar da.

Kontratua egiteko behar den kaudimena egiaztatzeko enpresa lizitatzailea beste entitate batzuen kaudimenean oinarritzen bada, haien arteko harreman juridikoa edozein izanik ere, enpresa lizitatzaileak dokumentu bat bete beharko du eta beste bat atxikitako baliabideen jabe den enpresak.

Zuen eskura dago "Kontratazio publikoaren zuzentarau berrian zehazten den Europako kontratazio-agiri bakarra (DEUC) erabiltzearen gainean Kontratazio Administratiboko Batzordeak emandako gomendioa", (2016ko apirilaren 8ko, ostirala, 85. zenbakidun Estatuko Aldizkari Ofizialean argitaratua —III. atala, 24845. or.—), esteka honetan: http://www.boe.es/boe/dias/2016/04/08/pdfs/BOE-A-2016-3392.pdf
II. ERANSKINA

KONTRATUARI ATXIKITAKO TALDEA OSATUKO DUTEN LANGILEEN ZERRENDA (A GUTUN-AZALA)

1). Kontratura atxiki beharreko gutxieneko lantaldea:
	Titulua
	Eginkizunak
	Euskararen ezagutza-maila

	
	
	

	
	
	

	
	
	

	
	
	


2.) Lantaldeko pertsona elebiduna, unibertsitate tituluduna, proiektuan buru eginen duena.
	Izen-deiturak
	Titulua
	Euskararen ezagutza-maila

	
	
	

	
	
	


(Tokia, eguna eta sinadura)
III. ERANSKINA
AZPIKONTRATISTEK BETE BEHARREKO ERANTZUKIZUNPEKO ADIERAZPENA
.......................................................... jauna/andreak, .............................. zenbakidun NANa duenak, ..........................................................-(a)ren ordezkari (..............................IFK), / bere izenean (ezabatu behar ez dena), 
ADIERAZTEN DU
1.) Ados dagoela ..................................................................-(a)ren adjudikazioa arautzen duten agirietan ezarritako kontratua egikaritzeko baldintzekin. 
2.) Ez dagoela Kontratu Publikoei buruzko apirilaren 13ko 2/2018 Foru Legearen 22. artikuluan ezarritako zergatietako batean sartuta.
(Tokia, eguna eta sinadura)
IV. ERANSKINA
FORMULA BIDEZ ZENBATESTEN AHAL DIREN IRIZPIDEAK 
	Langileei eman behar zaien prestakuntza teknikoko orduen kopurua.

	

	Langile kopurua, zenbat gizonezko eta zenbat emakumezko zehazturik.
	Izen abizenak

	
	

	
	

	
	

	
	

	Langabezian dauden emakume gazteen kontratazioa.
	Izen abizenak

	
	

	
	

	
	

	
	

	Desgaitasuna duten pertsonen kontratazioa.

	Izen abizenak

	
	

	
	


V. ERANSKINA
ESKAINTZA EKONOMIKOAREN EREDUA
..................................................... jaunak/andreak, .................................... zenbakiko IFZ duenak, eta jakinarazpenetarako helbidea ................................................-(e)n duenak, bere izenean / ..........................................................-(a)ren ordezkari (..............................IFK), izanik Nafarroako Foru Komunitatean Nafarroako Gobernuko Departamentuetako Hizkuntza Planak 2020an garatzean izan beharreko aholkularitza zerbitzuaren kontratazioa arautuko duen agiriaren berri, hitzematen du zehatz-mehatz beteko duela baldintza horietan ezarritakoa eta, orobat, eskaintza hau egiten du:
 FORMCHECKBOX 
    1. Lotea
PREZIOA ____________________________ euro, BEZa barne.
 FORMCHECKBOX 
    2. Lotea
PREZIOA ____________________________ euro, BEZa barne.
............................................(e)n, 202…ko ............................................aren ........(e)(a)n.

